Velvet - Blogok - Futás közben festékkel dobálták őket, és élvezték
Futás közben festékkel dobálták őket, és élvezték
bznyufy
2014.06.23. 12:57 Módosítva: 2014-06-23 13:46:53
A hétvégén nálunk, Budapesten is volt Color Run, ami egy öt kilométeres távon zajló futórendezvény, annyi izgalommal, hogy közben mindenkire száll a színes festék, és bármennyi idő alatt lehet teljesíteni. A szervezők szerint a színes futásnak annyi az egyetlen szabálya, hogy fehér ruhában kell érkezni, és minél színesebben célba érni (itt olvashat róla bővebben, ha érdekli a dolog).
Fotóriporterünk elmondása szerint a közös bemelegítés után elinduló mezőnyre számos köztes állomáson dobálták a színes port, a verseny végén pedig koncerten lehetett lazítani. A tömeg vegyes volt: „kicsiktől nagyokig mindenki, de indultak szoknyás fiúk, gyerekek és kiskutyák is”.Ha érdekli, milyen „a bolygó legvidámabb 5 kilométere”, nézze meg képeinket a második magyarországi Color Runról (az első tavaly volt)!
Kattintson, nézze meg képeinket!Galéria: Ez egy nagyon tarka futóverseny!Fotó: Rostás Bianka / Velvet